stanford-oval/wikipedia huggingface dataset:
סטורם ריד
קריירה

את תפקידה הראשון קיבלה בשנת 2012 בסרט הטלוויזיה "A Cross to Bear"; סרט מקורי של ערוץ הולמרק. שנה לאחר מכן, בשנת 2013, ריד קיבלה תפקיד משמעותי בסרטו עטור הפרסים של סטיב מקווין "12 שנים של עבדות" בתפקיד אמילי.
התפקיד הגדול הבא שלה היה בשנת 2016, בסרט "הקוסם", שם גילמה את טינה וולף, אחותו הצעירה של גיבור הסרט, בו, אותו גילם ג'קוב לטימורה.
במהלך השנים עשתה הופעות אורחות רבות בטלוויזיה ובראשם: "משפחת רעם", "מסיבת הבית של אדם דווין", "ניקי, ריקי, דיקי ודון", "NCIS: לוס אנג'לס" ו-"שוטרי שיקגו".
בשנת 2017 שיחקה בסרט "A Happening of Monumental Proportions"; סרטה הראשון של ג'ודי גריר כבמאית.
בשנת 2018 שיחקה ריד בתפקיד הראשי של מג מוריי בסרטה של הבמאית אווה דוברני, "קמט בזמן" אשר מבוסס על ספר באותו שם מאת מדלן ל'אנגל.
בשנת 2019 שיחקה בדמותה של אשלי רדקליף בסרט האימה "אל תעזבי" לצד דייוויד אוילאו, והצטלמה לקומדיה השחורה "להרוג את וינסטון ג'ונס" שביים ג'ואל מור, וגם משחק בו לצד ריצ'רד דרייפוס, דני מסטרסון ולסלי אן ברנדט; תאריך יציאתו של הסרט טרם פורסם. באותה שנה החלה לשחק בסדרת הדרמה של HBO, "אופוריה", אשר מבוססת על הסדרה הישראלית. בסדרה מגלמת את ג'יה בנט, אחותה הצעירה של הדמות הראשית, רו בנט (זנדאיה).
בשנת 2020 שיחקה לצדה של אליזבת מוס בסרט האימה והמדע-בדיוני "בלתי נראה" אשר מהווה עיבוד מודרני לסיפורו של הרברט ג'ורג' ולס, "הרואה ואינו נראה"; כמו כן מהווה עיבוד מחודש לסרט הפולחן "הרואה ואינו נראה" משנת 1933.
בשנת 2021 שיחקה בסרט "יחידת המתאבדים" בדמותה של טיילה דוביוס, בתו של בלאדספורט (אידריס אלבה). את הסרט ביים ג'יימס גאן והוא מבוסס על חוברות הקומיקס "יחידת המתאבדים" מבית DC קומיקס וזהו הסרט העשירי ביקום הקולנועי של DC.
בפברואר 2023 צפוי לצאת לבתי הקולנוע בארצות הברית סרט המתח "נעדרת" (הופק בשם הזמני "חיפוש 2"), בו מככבת ריד בתפקיד הראשי. הסרט הוא המשכון עצמאי למותחן המסתורין "חיפוש" משנת 2018. ריד הצטלמה לסרט במהלך מגפת הקורונה. באותה שנה היא הצטלמה לסרט הפעולה "One Way".
חיים אישיים

בפברואר 2017, ריד הייתה במערכת יחסים עם השחקן והדוגמן סעיד שאהידי.
בסתיו 2021, היא החלה ללמוד באוניברסיטת דרום קליפורניה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | 12 שנים של עבדות | אמילי |  |
| 2015 | The Summoning | קנדרה |  |
| 2016 | הקוסם | טינה וולף |  |
| 2016 | An American Girl: Lea to the Rescue | אקי |  |
| 2016 | Santa's Boot Camp | ספארקל |  |
| 2017 | A Happening of Monumental Proportions | פטרישה קרופורד |  |
| 2018 | קמט בזמן | מג מארי |  |
| 2019 | אל תעזבי | אשלי רדקליף |  |
| 2020 | בלתי נראה | סידני לנייר |  |
| 2021 | יחידת המתאבדים | טיילה דוביוס |  |
| 2022 | One Way | רייצ'ל |  |
| 2023 | נעדרת | ג'וּן |  |
| TBA | Killing Winston Jones | אביגיל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | A Cross to Bear | אריקה הצעירה | סרט טלוויזיה של הולמרק |
| 2013 | משפחת רעם | אייברי | פרק: "This Looks Like a Job For" |
| 2013 | מסיבת הבית של אדם דווין | ליידי טרופר מס' 3 | 2 פרקים |
| 2014 | NCIS: לוס אנג'לס | ריילי פייטון | פרק: "One More Chance" |
| 2014 | ניקי, ריקי, דיקי ודון | סקרלט | פרק: "Scaredy Dance" |
| 2015 | White Water | קסנדרה | סרט טלוויזיה של TV One |
| 2015 | שוטרי שיקגו | דניס | פרק: "Get Back to Even" |
| 2019 | כשהם רואים אותנו | ליסה | 2 פרקים |
| 2019 | האביר האמיץ | ניה | דיבוב; 13 פרקים |
| 2019 - הווה | אופוריה | ג'יה בנט | 13 פרקים |
| 2023 | האחרונים מבינינו | ריילי אייבל | פרק: "Left Behind"  זוכת פרס אמי לבידור בפריים טיים לשחקנית אורחת בסדרת דרמה (אנ') (2023) מועמדת פרס בחירת הקהל להופעת השנה בטלוויזיה (2024) |
הערות שוליים

↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
| 0 | 1 | 2 |
| --- | --- | --- |
| הקודם: 2022: לי יו-מי – "משחק הדיונון" | פרס אמי לבידור בפריים טיים לשחקנית אורחת בסדרת דרמה   2023: סטורם ריד – "האחרונים מבינינו"  | הבא: 2024: מיקאלה קואל – מר וגברת סמית' |
| --- | --- |
בקרת זהויות :  PLWABN: 9811544404005606  BIBSYS: 1585570378074  BNE: XX6102316  GND: 1292600829  ISNI: 0000 0004 9811 2659  LCCN: no2017040930  NKC: xx0263299  NLK: KAC2020Q4424  NTA: 426276906  SUDOC: 249469421  VIAF: 820149196360074790193   WorldCat (עם VIAF): 820149196360074790193
גז'גוז' בראון

גז'גוז' בראון (נולד ב-11 במרץ 1967) הוא פוליטיקאי פולני מהימין הקיצוני, אנטישמי, פרו-רוסי, עיתונאי, מרצה אקדמי, במאי קולנוע ותסריטאי. הוא מנהיג המפלגה המונרכיסטית קונפדרציה של הכתר הפולני (אנ') ואחד ממנהיגי הקונפדרציה חירות ועצמאות (אנ'). הוא נבחר לסֵיְים ב-2019. גז'גורז בראון נבחר לתפקיד חבר הפרלמנט האירופי ביוני 2024.
ביוגרפיה

גז'גוז' בראון נולד בטורון. אביו, קז'ימייז' בראון, הוא במאי קולנוע. אמו היא סופיה, לבית רקלבסקי, וסבו מצד אמו היה וינסנטי סבסטיאן רקלבסקי. גז'גוז' הוא אחיינו של יוליוש בראון (מנהל הטלוויזיה הפולנית לשעבר) ואחיה של השחקנית מוניקה בראון.
הוא סיים את לימודיו באוניברסיטת ורוצלב ב-1987, והשלים לימודי תואר שני בפקולטה לרדיו וטלוויזיה של קשישטוף קישלובסקי באוניברסיטת שלזיה (אנ') בקטוביץ ב-1993. משנת 1987 ואילך הוא היה שותף בארגון האלטרנטיבה הכתומה, שבגינה הוא דוכא על ידי הממשלה הקומוניסטית של הרפובליקה העממית הפולנית. בשנים 1988 ו-1989 השתתף בהפגנות סטודנטים באוניברסיטת ורוצלב.
מאוחר יותר, הוא שימש כעיתונאי. עד 2007 לימד עיתונות באוניברסיטת ורוצלב. כבמאי קולנוע, הוא הפיק וביים למעלה מ-30 כותרים.
בראון הוא קתולי מסורתי ומבקר חריף של הפרוטסטנטיות בפולין.
פעילות פוליטית

בראון מתנגד להיותה של פולין מדינה התלויה ונשלטת על ידי האיחוד האירופי. הוא מאמין שניתן להבטיח את שגשוגה המתמשך של פולין רק על ידי שמירה על ערכי המשפחה המסורתיים, עקרונות האמונה הקתולית וחינוך המבוסס על אמונה. דעותיו הפוליטיות הן ימין רדיקלי. הוא תומך בתיקונים לחקירת הממשלה הפולנית על התרסקות מטוס חיל האוויר הפולני ברוסיה בסמולנסק. מבחינה כלכלית, ניתן לתאר את דעותיו כליברליות קלאסיות, שכן הוא תומך במס גולגולת ובקיצוץ המע"מ.
ב-24 בינואר 2015 הכריז על מועמדותו לנשיאות פולין. בפברואר 2015 החל בקמפיין בארצות הברית בקרב אמריקאים ממוצא פולני. בסתיו 2015, כשקיבל רק 13,113 קולות, 0.09%, הוא פרש מהבחירות.
קורא לפולין לשמור ולהפעיל באופן עצמאי נשק גרעיני.
בינואר 2019 הכריז על מועמדותו לראשות העיר גדנסק. הבחירות נערכו (פול') לאחר רצח ראש העיר פאבל אדמוביץ'. מועמדותו של בראון זכתה לתמיכה על ידי יאנוש קורווין-מיקה (אנ') והתנועה הלאומית (אנ'). ביום הבחירות, 4 במרץ 2019, בראון קיבל רק 11.86% מהקולות, ובכך הפסיד לאלכסנדרה דולקביץ' (אנ') שקיבלה 82.22% מהקולות.
בבחירות לפרלמנט האירופי בפולין (2019) (אנ') היה המועמד המוביל בקונפדרציה לחירות ועצמאות (אנ') במחוז פודקרפאקי. למרות שרשימתו קיבלה 5.89% מהקולות, התוצאה הטובה ביותר לקונפדרציה במדינה, הקואליציה לא הצליחה להגיע לרף ה-5% בפריסה ארצית ולכן הוא לא קיבל את התפקיד.
בבחירות לפרלמנט הפולני (2019) (אנ') היה המועמד המוביל בקונפדרציה לחירות ועצמאות במחוז הבחירה ז'שוב, במחוז פודקרפאקי. רשימתו קיבלה 8.25% מהקולות, שזו התוצאה הטובה ביותר לקונפדרציה מבין המחוזות בפולין. הפעם בראון קיבל את המושב בפרלמנט, וכך גם 10 מועמדים נוספים מהקונפדרציה.
היה מועמד בפריימריז לראשות הקונפדרציה ב-2020 (אנ') והפסיד לקשישטוף בוסק (אנ').
בספטמבר 2021, במהלך נאומו בסיים, איים בראון על שר הבריאות הפולני, אדם נידז'אלסקי (אנ'), "אתה תיתלו" (Będziesz wisiał), בתגובה על פעולות הממשלה עם התפרצות נגיף הקורונה. בראון השווה את שיעורי ההתאבדות של ילדים בעקבות ההגבלות ל"נפגעי מלחמה", והשווה בין האחראים לכך ל"פושעי מלחמה". הצהרה זו גרמה להרחקת בראון מהשתתפות בישיבות הסיים על ידי נידז'אלסקי בעצמו, יחד עם יו"ר הסיים, אלז'בייטה ויטק.
תמך ברוסיה לאחר תחילת הפלישה הרוסית לאוקראינה. ב-25 ביוני 2022 השתתף בעצרת פרו-רוסית ודיבר בגנות וולודימיר זלנסקי וג'ו ביידן.
בהרצאה של ההיסטוריון יאן גרבובסקי במאי 2023, תקף בראון את הבמה וניפץ את המיקרופון והרמקולים. ההרצאה בוטלה.
ב-12 בדצמבר 2023, בישיבת הפתיחה של הסיים, הוא כיבה חנוכייה באלימות באמצעות מטפה. בתגובה נמנעה ממנו ההשתתפות בישיבה של הסיים והוא נענש בהלנת שכרו למשך שישה חודשים. יו"ר הסיים הודיע כי תוגש תלונה פלילית לפרקליטות.
הערות שוליים

↑  START, www.opcjanaprawo.pl (ב־)
↑  "Grzegorz Braun o Tradycji Katolickiej". YouTube.com (בפולנית). 22 ביוני 2015. נבדק ב-17 בספטמבר 2020. {{cite web}}:  (עזרה)
↑  Danielak, Damian (16 באפריל 2018). "Grzegorz Braun vs protestanci na targach książki katolickiej". ObywateleNieba (בפולנית). נבדק ב-17 בספטמבר 2020. {{cite web}}:  (עזרה)
↑  "Free Market with Grzegorz Braun ep. 1". YouTube.
↑  "Wybory do Parlamentu Europejskiego 2019".
↑  "Wybory do Sejmu i Senatu Rzeczypospolitej Polskiej 2019 R".
↑  "Krzysztof Bosak kandydatem Konfederacji na prezydenta Polski, pokonał Grzegorza Brauna - Wiadomości". 18 בינואר 2020. {{cite web}}:  (עזרה)
↑  "Awantura w Sejmie. Braun do Niedzielskiego: Będziesz pan wisiał!". Wprost (בפולנית). 2021-09-16. נבדק ב-2023-12-12.
↑  "Posłowie po słowach Brauna: Dwie minuty od "szczęść Boże" do "będziesz wisiał"". Rzeczpospolita (בפולנית). נבדק ב-2023-12-12.
↑  ""Będziesz pan wisiał". Sąd utrzymał decyzję prokuratury w sprawie gróźb Brauna wobec Niedzielskiego". wiadomosci.radiozet.pl (בפולנית). 2023-01-10. נבדק ב-2023-12-12.
↑  "Poseł polskiego Sejmu promuje w Warszawie prorosyjskie oświadczenie obwiniające Ukrainę i NATO". oko.press (בפולנית). נבדק ב-2023-12-12.
↑  "Far-right MP forces abandonment of Holocaust scholar's lecture at German institute in Warsaw". Notes from Poland. Notes from Poland Foundation. 31 במאי 2023. נבדק ב-31 במאי 2023. {{cite web}}:  (עזרה)
↑    Matthew Day, ‏Watch: Far-Right MP uses fire extinguisher to snuff out Hanukkah candles, The Telegraph, 12 December 2023
↑  סערה בפולין: ראש מפלגה כיבה במטף את חנוכיית חב”ד בפרלמנט • צפו, באתר חרדים10, ‏2023-12-12
↑  מרתיח: מנהיג המפלגה האנטישמי ריסס חנוכייה ופוצץ את הטקס, באתר כיפה, ‏2023-12-12
| --- | --- |
בקרת זהויות :  PLWABN: 9810620632605606  GND: 1203242913  ISNI: 0000 0001 0993 8140  LCCN: no2012031009  NKC: jo2007399815  SUDOC: 249429187  VIAF: 84190981   WorldCat (עם VIAF): 84190981 
בראון בעצרת נגד חוק צדק לניצולי שואה (חוק 447) (אנ') ב-2019
העיתונאי רומן ורשבסקי ובראון בשנת 2022
Gaza Now

| --- | --- |

 שפה רשמית:  ערבית
 מדינה:  מדינה פלסטינית 
 מטה הארגון:  עזה
 מייסדים:  מוסטפא עיאש
 תקופת הפעילות:  2006–הווה (כ־19 שנים) 
 https://gazaalan.net/
 
Gaza Now News Network היא סוכנות ידיעות פלסטינית המבוססת על חמאס בעזה. ערוץ הטלגרם, עמוד הפייסבוק ותחנת הטלוויזיה שלו הם מהפופולריים ביותר בעזה, וגדלו במהירות במהלך מלחמת חרבות ברזל.
בשנת 2024, ארצות הברית ובריטניה הטילו סנקציות על Gaza now ומייסדה מוסטפא עיאש בגין גיוס כספים לתמיכה בחמאס.
הערות שוליים

↑  "Telegram restricts access to Hamas channels on Google, Apple stores". Al Jazeera. 3 בנובמבר 2023. נבדק ב-2 בדצמבר 2023. {{cite web}}:  (עזרה)
↑  "The Telegram app has been a key platform for Hamas. Now it's being restricted there". NPR. 31 באוקטובר 2023. נבדק ב-2 בדצמבר 2023. {{cite web}}:  (עזרה)
↑  "Terror-gram: Hamas channels on Telegram are soaring - and Israel can't do anything". CTech. 2 בנובמבר 2023. נבדק ב-2 בדצמבר 2023. {{cite web}}:  (עזרה)
↑  "Hamas turns to social media to get its message out — and to spread fear". Washington Post. 18 באוקטובר 2023. נבדק ב-2 בדצמבר 2023. {{cite web}}:  (עזרה)
ACARS

דוגמה להודעת ACARS
ACARS‏ (Aircraft Communications, Addressing and Reporting System, בתרגום חופשי: מערכת תקשורת, מעינה ודיווח למטוס) הוא מכשיר קשר מוטס למיעון ודיווח הודעות טקסט. ה-ACARS מאפשרת יצירת תקשורת נתונים בין מטוס לתחנה קרקעית בתדרי VHF המוקצים לתעופה אזרחית, או באמצעות קשר לוויני. פרוטוקול התקשורת הוא פרוטוקול שנקבע על ידי ARINC (אנ') והוא דומה לפרוטוקול טלקס. שני הספקים העיקריים למערכות ACARS הם ARINC ו־SITA (אנ').
היסטוריה

עד לשילוב ערוצי נתונים במטוסים, כל התקשורת אל המטוסים ומהם הייתה תקשורת קולית בלבד. מכיוון שמשכורות צוותי האוויר תלויות בזמן שבו המטוס נמצא בפועל באוויר וכשהוא על הקרקע כל עוד הוא לא מחובר לשער, רצו חברות התעופה למנוע אי דיוקים, בין אם מכוונים ובין אם מטעות, בדיווחים אלו.
ביולי 1978 הציגו ARINC לראשונה את מערכת ה-ACARS, שהייתה בעצם מערכת שעון נוכחות אוטומטית. החברה הראשונה שייצרה מערכת הייתה Teledyne Controls והלקוח הראשון היה חברת התעופה Piedmont Airlines (אנ'). את התקן העולמי פרסם ארגון AEEC (הוועדה ההנדסית לאלקטרוניקה של חברות התעופה). ה־ACARS זכתה לתפוצה רבה רק משנות השמונים.
בשנות ה־2000, החלה להתבצע הפרדה בין שכבת האפליקציה לשכבת התווך התקשורתי והתאפשר ערוץ תקשורת דרך לווייני אינמרסט, ומאוחר יותר דרך לווייני אירידיום.
מערכת ACARS, תוך שמירה על התנהגות הפרוטוקול, הותאמה לפעול על גבי תקשורת אינטרנטית רגילה (פרוטוקול IP) תוך שמירה על תאימות לאחור.
לאורך השנים, גם הפרוטוקולים וגם הסטנדרטים איפשרו למערכת להתחבר קווי הנתונים של המטוסים, למערכת ניהול הטיסה – FMS ולמדפסות. תיאור של פריסת המערכת והכיסוי המרחבי שלה מפורט במצגת של SITA ל ICAO משנת 2016
תיאור המערכת

בדרך כלל, כאשר מתייחסים ל־ACARS מתכוונים גם לחלק האווירי, גם לחלק הקרקעי וגם למפעיל המערכת. החלק האווירי כולל מקמ"ש, מערכת תצוגה ונתב. המערך הקרקעי כולל רשת של מקמ"שים בתחום VHF או מימסור דרך לוויינים גיאוסטציונריים. מכיוון שארכיטקטורת המערכת נקבעה כחיקוי של הטלקס, כל התקשורת במערכת מנוהלת על ידי מרכז אחד – AFEPS‏ (Arinc Front End Processor System). המערכת בדרך כלל מוצבת במגדלי הפיקוח (אצל ה־ANSP) כמו גם אצל חברות התעופה, המפעילות האוויריות. בדרך כלל, מגדלי הפיקוח יעבירו למטוסים הודעות הקשורות למרשה הטיסה ואילו חברות התעופה, יעבירו הודעות הקשורות לתחזוקת המטוסים, הקצאות שערים בשדה התעופה והודעות הנוגעות לנוסעים.
תיאור המערכת > עיבוד נתונים וניתוב

הן המערכת הקרקעית והן המקמ"ש האווירי יודעים למען ולנתב את ההודעות בצורה אוטומטית, בפרט בכל הקשור להודעות האוטומטיות של המערכת. תפעול המערכת ואחזקתה מתבצעים בדרך כלל על ידי צד שלישי ולא על ידי חברות התעופה בעצמן ובפרט כאשר מדובר בחברות קטנות או בתעופה כללית.
סוגי הודעות > הודעות מצב – OOOI

קיימות ארבע הודעות מצב:
ניתוק מהשער
ניתוק מהקרקע (בהמראה)
מטוס על הקרקע (בנחיתה)
מטוס מחובר לשער (בהתחברות לטרמינל, אחרי הנחיתה)
הודעות אלו נשלחות באופן אוטומטי והן נשענות על חיישנים בדלתות המטוס ובכני הנסע. דיווחים אלה הכניסו סדר בכל הקשור לדיווחים על משך הטיסה ומשך הזמן באוויר, פרמטרים שחשובים הן למעקב שעות פעילות והן לצורכי צבירת "שעות טיסה" של הצוותים – לצרכים של שמירת כשירות ולצרכים של תשלום משכורות.
סוגי הודעות > הודעות ניהול טיסה

המערכת יודעת להעביר נתוני מזג אוויר ותוכניות טיסה. תכונות אלה מאפשרות לחברות התעופה לעדכן את המטוסים שלהן, גם כאשר הם נמצאים רחוק מעבר לאופק ולמעשה, בכל מקום בעולם שבו יש כיסוי תקשורתי.
סוגי הודעות > נתוני שמישות מערכות ותחזוקה

המערכת יודעת להעביר סטטוס שמישות של מערכות שונות, מה שמאפשר לחברות התעופה להכין צוותי תחזוקה וציוד עוד לפני שהמטוס נחת. תכונה זו אמורה להביא לצמצום משך השהות של המטוסים על הקרקע (עקב צמצום זמן הסבב הקרקעי) ובהתאם, חשובה מאוד לחברות התעופה.
סוגי הודעות > פינגים

אם לא עברו ב־ACARS הודעות יזומות במשך פרק זמן מוגדר מראש, היא מעבירה הודעות בצורה אוטומטית "מקצה לקצה" (פינגים) כדי לוודא שיש תקשורת.
סוגי הודעות > הודעות יזומות

ל־ACARS יש יחידת תצוגה וממשקים בתא הטייס. דרך יחידה זו הצוותים יכולים לשלוח הודעות יזומות אל חברת התעופה ולהפך. הודעות אלה יכולות להיות בקשות לדיווחי מזג אוויר, בירור מידע לגבי טיסות המשך וכדומה. את המרכיב הזה של המערכת יכולות חברות התעופה להתאים לעצמן, כל אחת לפי צרכיה.
פרטי התקשורת

פרוט של אלו סוגי הודעות עוברות מהמטוס ואליו, לאורך שלבי הטיסה השונים מופיע בממך שלהלן
ACARS באירועים ותאונות מהעבר

בהמשך לתאונת טיסה 447 של אייר פראנס, תאונה שבמהלכה נהרגו 216 נוסעים ו־12 אנשי צוות, עלתה האפשרות להשתמש ב־ACARS כסוג של "קופסה שחורה" בזמן אמיתי כמענה למצבים בהם אי אפשר למצוא את הקופסה השחורה ואולם, לבסוף, לא בוצעו שינויים במערכת.
ב־2014, במסגרת חקירת היעלמותה של טיסה 370 של מלזיה איירליינס, נעשה שימוש עיקרי בחקירת הסטי הדופלר של אותות המקמ"ש המוטס של ה־ACARS, כפי שנקלטו בלוויין אינמרסט. אותות אלו שימשו להערכת מיקום ההתרסקות של הטיסה. אף על פי שמערכת ה־ACARS הראשית של המטוס כובתה, מערכת Classic Aero המשיכה לשדר, לכל הפחות פעם בשעה, נתונים שונים ובכללם הודעות ACARS.
ב־2016, במהלך טיסה 804 של איג'יפטאייר, התקבלו התרעות ממערכת ACARS על עשן בשירותים ובתא האוויוניקה של המטוס. בתאונה זו נספו 56 נוסעים, שבעה אנשי צוות ושלושה מאבטחים.
במסגרת תוכניות SESAR (אנ') של האיחוד האירופאי ו־NextGen (אנ') של ארצות הברית הוחלט לצייד את כל מטוסי הנוסעים במערכות ADSB שמשדרות באופן אוטומטי את מיקומו העצמי של המטוס, באופן בלתי תלוי ב־ACARS, עם כיסוי תקשורתי גלובלי (באמצעות לוויינים), או בקו ראייה עם תחנות קליטה קרקעיות. כל מטוסי הנוסעים בארצות הברית ובאיחוד האירופאי מתוכננים להיות מצוידים במערכות אלו לא יאוחר מ־1 בינואר 2020.
שימושים מחוץ לעולם התעופה

החל מ־2002, מערך דיווחי מזג האוויר NOAA מקבל ונותן דיווחי מזג אוויר מהמטוסים ואליהם ולכן כל מטוס ששותף לרשת מהווה חיישן מזג אוויר בארכיטקטורה הגלובלית.
הערות שוליים

↑  תיאור תצורת מערכת ACARS בעבודה דרך לוויני אירידיום באתר של  ICAO משנת 2006
↑  תיאור תצורת מערכת ACARS לאחר שילוב יכולות "מולטילינק" באתר Aviationtoday מנובמבר 2017
↑  תיאור תצורת מערכת ACARS לאחר המעבר לפרוטוקול IPS באתר Aviationtoday מיוני 2018
↑  תיאור תצורת מערכת ACARS, פרישתה המרחבית והכיסוי שהיא נותנת, במצגת של SITA ל ICAO
↑  תיאור של הודעות ACARS כתלות בשלב הטיסה, באתר של SITA
יוקו אונו

| --- | --- |

 לידה:  18 בפברואר 1933 (בת 91) טוקיו, יפן 
 שם לידה:  小野 洋子 
 לאום:  אמריקני-יפני, יפנים 
 מקום לימודים:  אוניברסיטת גקושואין 
 תקופת הפעילות:  מ-1961
 זרם באמנות:  פלוקסוס 
 הושפעה על ידי:  אלן קפרו 
 יצירות ידועות:  Wish Tree for Washington, DC, SKY 
 פרסים והוקרה:  פרס גראמי לאלבום השנה (1981)  פרס ההצטיינות באמנות החזותית (2010)  פרס שדולת הנשים למפעל חיים בתחום האמנות (2005)  פרס גראמי לסרט המוזיקלי הטוב ביותר (2000)  פרס המהגרים הגדול (2010)  MOJO Awards 
 בן או בת זוג:  טושי איצ'יאנאגי (7 בינואר 1956–1 במאי 1962)  Anthony Cox (2 במאי 1962–2 בפברואר 1969)  ג'ון לנון (20 במרץ 1969–8 בדצמבר 1980) 
 צאצאים:  Kyoko Ono Cox, John Lennon III, John Ono Lennon, שון לנון 
 www.imaginepeace.com
 
יוֹקוֹ אוֹנוֹ (באנגלית: Yoko Ono; ביפנית: 小野 洋子; נולדה ב-18 בפברואר 1933) היא אמנית מולטימדיה, מוזיקאית ופעילת שלום יפנית-אמריקאית, שנודעה גם כאשתו השנייה של ג'ון לנון, מלהקת הביטלס. זוכת פרס אריה הזהב על מפעל חיים לשנת 2009.
ביוגרפיה

אונו נולדה ב-1933. אביה עבר לסן פרנסיסקו שבועיים לפני לידתה, ב-1937 חזר ליפן, ואונו למדה בבית ספר בטוקיו. ב-1940 עברה המשפחה לניו יורק, שם עבד אביה. ב-1941 עבר אביה להאנוי והמשפחה חזרה ליפן. היא סיימה את לימודיה ב-1951 והייתה האישה הראשונה שהתקבלה ללימודי פילוסופיה באוניברסיטת פירס, אך לאחר שני סמסטרים עזבה את האוניברסיטה.
לאחר מלחמת העולם השנייה היגרה משפחתה של אונו לניו יורק. ב-1956 נישאה אונו למלחין טושי איצ'יאנאגי. הם התגרשו ב-1962, לאחר שחיו בנפרד כמה שנים. ב-28 בנובמבר אותה שנה נישאה אונו לאנטוני קוקס. ב-1 במרץ 1963 הם התגרשו, ב-6 ביוני נישאו מחדש, וב-2 בפברואר 1969 התגרשו פעם נוספת. בתם קיוקו קאן קוקס נולדה ב-8 באוגוסט 1963. אונו השאירה את קיוקו עם קוקס, ועזבה אותה למען לנון. אונו וקיוקו התאחדו שוב ב-1994.
אונו פגשה לראשונה את ג'ון לנון כאשר הוא ביקר באחת התערוכות שלה בלונדון, ב-9 בנובמבר 1966. הם התחילו בקשר רומנטי שנתיים מאוחר יותר, דבר שהביא לגירושיו של לנון מאשתו הראשונה, סינתיה. לנון כתב לאונו שירים רבים, המדברים על אהבתו אליה. הידועים שבהם: "Woman", "Love", ו-"Oh, My Love". באוקטובר 1968 נעצרו בני הזוג לאחר שנתפסה ברשותם מריחואנה. הם שיתפו פעולה באלבומים רבים. הראשון בהם היה ב-1968, כאשר לנון היה עוד בביטלס, עם האלבום הניסיוני "Unfinished Music No.1: Two Virgins". ב-1969 יצא אלבום הבכורה שלהם "Live Peace in Toronto 1969". הם התחתנו ב-20 במרץ 1969, בגיברלטר.
ב-1970 הוציאה אונו את אלבום הסולו הראשון שלה, "Yoko Ono/Plastic Ono Band". לאחר התפרקות הביטלס חיו אונו ולנון בלונדון ואז בניו יורק. ב-1973 עברו אונו ולנון לגור בנפרד, אונו פיתחה את הקריירה שלה בניו יורק, ולנון עבר ללוס אנג'לס עם העוזרת האישית שלו, מאי פאנג. ב-1975 הם השלימו, וב-9 באוקטובר אותה שנה, ביום הולדתו ה-35 של לנון, נולד בנם שון. לאחר לידת שון עברה המשפחה לגור בבניין הדקוטה שבאפר וסט סייד של מנהטן. לנון פרש מהמוזיקה ונרצח בדצמבר 1980. אונו לא נישאה שוב לאחר הירצחו של לנון ומתגוררת בניו יורק, בבניין בו התגוררה עם לנון ואשר בפתחו הוא נרצח.
מאז שנות ה-60 ועד היום אונו היא פעילה למען השלום. ב-2004 הוציאה אונו מחדש את שירה "Everyman... Everywoman..." כדי לתמוך בנישואים חד-מיניים.
ביוגרפיה > יוקו אונו והביטלס

יוקו אונו מפורסמת גם כאחת הסיבות המרכזיות להתפרקות הביטלס. יש האומרים שהיא תרמה לסכסוכים בין חברי הלהקה כאשר הגיעה להקלטות וחזרות הלהקה, ותמכה בבעלה – לנון – בכל הוויכוחים שבינו לבין חברי הלהקה, ואף הגבירה את הקרע בין שני היוצרים החשובים בלהקה – פול מקרטני ובעלה – ג'ון לנון. מזה שנים נמצאת אונו בסכסוך עם פול מקרטני על זכויות כתיבת השירים של הביטלס.[דרוש מקור]
בסקר שנערך ב-2009 בידי BBC הסתבר ש-73.2% ממעריצי הלהקה שונאים את יוקו אונו וסוברים שהיא הסיבה לפירוקה, ל-17.8% אין דעה בנושא ו-10% אוהבים אותה.
ביוגרפיה > עבודת האמנות

בתחילת דרכה כאמנית בשנות השישים, הייתה אונו חברה בתנועת הפלוקסוס יחד עם ג'ון קייג' ומרסל דושאן. בשנת 1964 יצרה אונו את אחת מעבודותיה האיקוניות cut piece, עבודת מיצג פמיניסטית. בעבודה זו אונו על במה ולפניה מונח זוג מספריים. הקהל מוזמן לעלות על הבמה ולגזור חתיכות מהבגד שלה. עבודה זו הוצגה לראשונה בקרנגי הול בניו יורק ומאז הוצגה שוב פעמים רבות. בין השנים 1964 ל-1972 אונו יצרה קולנוע אקספרימנטלי. היא יצרה 16 סרטים, ביניהם העבודה fly בה מתועד מקרוב זבוב המטייל על גופה הערום. לעבודות אלה היא יצרה גם את הפסקול המוזיקלי. בשנת 1981 יצירה לראשונה, אונו, את המיצב ההשתתפותי עץ המשאלות בו ניכסה עץ שגדל באתר התצוגה והזמינה את הקהל לכתוב משאלות על פתקים ולתלות אותם על העץ. מיצב עץ המשאלות הוא עבודה מתמשכת שהוצגה במקומות רבים בעולם משנות השמונים ועד היום. כאשר נסגרת תערוכת עץ המשאלות באתר מסוים, אונו שולחת את פתקי המשאלות למגדל Imagine peace באיסלנד שם נשמרות מילוני משאלות מרחבי העולם.
דיסקוגרפיה

(המסומנים ב-* הם יחד עם ג'ון לנון)
Unfinished Music No.1: Two Virgins *
Unfinished Music No.2: Life with the Lions *
Wedding Album *
Live Peace in Toronto 1969 *
Yoko Ono/Plastic Ono Band
Fly
Some Time in New York City *
Approximately Infinite Universe
Feeling the Space
A Story
Double Fantasy *
Season of Glass
(It's Alright (I See Rainbows
Milk and Honey *
Starpeace
New York Rock
Rising (עם הלהקה IMA)
Blueprint for a Sunrise
Between My Head and the Sky (עם Plastic Ono Band)
ראו גם

שביתת מיטה
הערות שוליים

↑  רותי דירקטור, יוקו אונו תקבל את פרס אריה הזהב, באתר nrg‏, 4 במרץ 2009
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  NLI: 987007306476405171  PLWABN: 9810566081205606  BIBSYS: 90185231  BNC: 000472469  BNE: XX1053543  BnF: cb120405568 (data)  CANTIC: a11888611  CiNii: DA04436438  GND: 118590049  ICCU: CFIV096077  ISNI: 0000 0001 2147 8060  KulturNav: 40787b6f-b377-4d79-8e10-3585dd79d4ee  LCCN: n50001903  LNB: 000084628  MusicBrainz: b0b33754-a664-43b7-ba00-be0dc4ec2396  NDL: 00472538  NGV: 31252  NKC: jn20010525083  NLA: 35399147  NLK: KAC2020R8385  NSK: 000212469  NTA: 068811829  PIC: 20558  RERO: 02-A000124851  RKD: 230351  SELIBR: 268487  SNAC: w63x8f82  SUDOC: 028603168  Trove: 939065  ULAN: 500115959  VIAF: 111076257   WorldCat (עם VIAF): 111076257 
ג'ון לנון ויוקו אונו, התמונה צולמה על ידי ג'ק מיטשל ימים ספורים לפני הרצח של לנון ב-8 בדצמבר 1980